**Go ngwadiša bjale ka Trasete**

Trasete e swanetše go ingwadiša le SARS bakeng sa metšhelo yeo e swanetšego go e tšhelela, go se na taba ge eba Trasete e na le ditransekšene dife goba dife le/goba dithoto.

Ke eng se Sempsha?

* **28 Hlakola 2023 – Dikaonafatšo tša ngwadišo ya eFiling tša Ditrasete**  
  Ka tshepetšo ya ngwadišo go eFiling, Ditrasete tšeo e sego badudi (Naga ya ntle) le Ditrasete tša Dikimi ya Kgoboketšo ya Dipeeletšo (CIS) gabjale di kgona go ngwadiša ntle le nomoro ya ngwadišo ya Trasete ya go hlokega (bjale ka ge go laeditšwe go Lengwalo la Taolo (LOA)).

Menyu wa go theoša fase o dirilwe go dumelela badiriši go kgetha Mohuta wa Trasete Pele. Mehuta yeo e latelago ya Ditrasete e sa ntše e tlo hloka go fana ka nomoro ya ngwadišo ya Trasete: Ditrasete tša ge motho a sa phela - *Inter vivos,* Ditrasete tša Wili/Testamente, Ditrasete tša Bohwa tša CGT le Ditrasete tše di Kgethegilego. Go hwetša tshedimošo enngwe lebelela Tlhahli ya go mpshafatšwa ya Guide on how to Register for eFiling and Manage Your User Profile.

Ka fao o ka ngwadišago metšhelo e latelago

* Motšhelo wa Letseno – Ngwadišo ya Ditrasete e ka dirwa ka mokgwa wo o latelago:
  + Ka onelaene go wepsaete ye ka tirišo ya mokgwatšhomo wa Send us an Online Query system, fao o ka romelago kgopelo, ditokumente tša thekgo tša Trasete gammogo le  IT77TR – Foromo ya kgopelo ya ngwadišo ya Trasete.
  + [Ka go dira peakanyoya kopano, ka go ya go lekala ka ditokumente tša maleba tša thekgo.](https://www.sars.gov.za/contact-us/make-an-appointment/)

Lemoga – Ge Trasete e šetše e ngwadišitšwe bakeng sa Motšhelo wa Letseno, motshephiwa o tla kgopelwa go romela Pušetšo ya Motšhelo wa Letseno la Trasete ngwaga ka ngwaga.

* [Motšhelo wa Sebakanyana – Ge Trasete e fihlelela hlalošo ya Motšhelo wa Sebakanyana go ya ka Šedulu ya Bone ya Molao wa Motšhelo wa Letseno, Trasete e bjalo e swanetše go tlaleletša motšhelo wa sebakanyana go potfolio ya yona go eFiling. Šupetša go Motšhelo wa Sebakanyana go hwetša hlahlo ya maleba.](https://www.sars.gov.za/types-of-tax/provisional-tax/)
* Metšhelo ya Tefelo ya megolo –
  + [Motšhelo wa Bašomi [Lefela ka ge o gola (PAYE)] – Terasete e swanetše go dira kgopelo ya go ngwadiša bjale ka mongmošomo mo matšatšing a 21 a kgwebo morago ga ge e bile mongmošomo.](https://www.sars.gov.za/types-of-tax/pay-as-you-earn/)
  + [Lebi ya Tšwetšopele ya Mabokgoni (SDL) – E lefelwa ka 1% ya palomoka ya tšhelete yeo e lefetšwego ka megolo go bašomi (go akaretša ditefelo tša mošomo wa diiri tša go fetiša, ditefelo tša llifi, diponase, dikhomišene le ditefelo tša tšhelete e ntši).](https://www.sars.gov.za/types-of-tax/skills-development-levy/)
  + [Sekhwama sa Enšorense ya go Felelwa ke mošomo (UIF) – E lefelwa ka 1% ya mogolo wo o lefetšwego goba wo o tlolefelwago mo kgweding.](https://www.sars.gov.za/types-of-tax/unemployment-insurance-fund/)
* [Motšhelo wa Boleng bja go Oketšwa (VAT) – Trasete e swanetše go ngwadiša ge eba kgwabo e na le diphepo tša go tšhelelwa, dithoto goba ditirelo tša go lefela VAT – tša go feta R1 million mo dikgweding tše 12 tša go latelelana. Trasete ya go dira diphepo tša go tšhelelwa tša ka fase ga R1 million di ka ithaopa go dira kgopelo ya go ngwadiša bakeng sa VAT.](https://www.sars.gov.za/types-of-tax/value-added-tax/)

  Trasete gape e ka ba le maikarabelo a go lefela metšhelo yeo e latelago:

* [Metšhelo wya meneelo – Motšhelo wa Meneelo o lefišwa motšhelo ka tekanyo ya go batalala ya 20% go boleng bja go oketšwa vja thoto yeo e neetšwego ya go se fete R30 million, gape tekanyo ya 25% go boleng bja go oketšwa bja go se fete R30 million (dikarolo tša 54 go ya go 64 tša Molao wa Motšhelo wa Letseno, 1962).](https://www.sars.gov.za/types-of-tax/donations-tax/)
* [Motšhelo wa Phetišo – O lefelwa ka sekala sa go thelela go ya ka boleng bja thoto yeo e fetišetšwago.](https://www.sars.gov.za/types-of-tax/transfer-duty/)
* [Motšhelo wa Phetišo ya Dipeelešo/disekhurithi (STT) – Di tšhelelwa ka phetišo ya dipeeletšo ka 0,25% ya palo yeo e tšhelelwago ya dipeeletšo/sekhurithi.](https://www.sars.gov.za/types-of-tax/securities-transfer-tax/)

**Maele a Bohlokwa:**Trasete e ka kgona go ngwadiša bjale ka Mokgatlo wo o sa Lefišwego Motšhelo ge eba e fihlelela dinyakwa tše itšeng. Šupetša go Karolo ya 10(1)(cN) le Karolo ya 30 ya ITA.